pythainlp/thai-wiki-dataset-v4 huggingface dataset:
เหตุจลาจลในเดลี พ.ศ. 2563

<mapframe latitude="28.676792" longitude="77.273456" zoom="11" width="300" height="227" align="center">{
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 77.27542877197266,
 28.685768802287086
 {
 "type": "Feature",
 "properties": {},
 "geometry": {
 "type": "Point",
 "coordinates": [
 77.26186752319337,
 28.671310915880834
 {
 "type": "Feature",
 "properties": {},
 "geometry": {
 "type": "Point",
 "coordinates": [
 77.27251052856447,
 28.693900486320242
 {
 "type": "Feature",
 "properties": {},
 "geometry": {
 "type": "Point",
 "coordinates": [
 77.28315353393556,
 28.703085517776877
 {
 "type": "Feature",
 "properties": {},
 "geometry": {
 "type": "Point",
 "coordinates": [
 77.27010726928712,
 28.703687786758284
 {
 "type": "Feature",
 "properties": {},
 "geometry": {
 "type": "Point",
 "coordinates": [
 77.27439880371095,
 28.716786279385452
 ]
}</mapframe>
เหตุจลาจลในเดลีตะวันออกเฉียงเหนือ ({{langx|en|North East Delhi Riots}}) หรือ เหตุจลาจลในเดลี พ.ศ. 2563 ({{langx|en|2020 Delhi Riots}}) เป็นกลุ่มคลื่นเหตุจลาจลนองเลือด ทำลายทรัพย์สิน และการจลาจลในเดลีตะวันออกเฉียงเหนือ เดลี ประเทศอินเดีย เริ่มต้นในวันที่ 23 กุมภาพันธ์ ก่อเหตุนำโดยม็อบชาวฮินดูเข้าทำร้ายชาวมุสลิม ในจำนวนผู้เสียชีวิตทั้งหมด 53 ราย สองในสามของจำนวนนี้เป็นชาวมุสลิม ที่เสียชีวิตทั้งจากการถูกยิงด้วยอาวุธปืน ถูกฟัน หรือแม้แต่ถูกจับเผาไฟ นอกจากนี้มีผู้เสียชีวิตประกอบด้วยนายตำรวจหนึ่งนาย เจ้าหน้าที่สืบราชการลับหนึ่งคน ชาวฮินดูกว่าสิบสองคน เหตุจลาจลนี้ถือเป็นเหตุจลาจลระหว่างชาวมุสลิมกับชาวฮินดูที่เลวร้ายและมีผู้เสียชีวิตมากที่สุดนับตั้งแต่ทศวรรษ 1950s มากกว่าหนึ่งสัปดาห์หลังเหตุการณ์สงบลง ศพหลายร้อยศพที่เน่าเปื่อยถูกพบในที่น้ำทิ้งเปิด ปัญหาหลักเกิดจากการขาดแคลนเจ้าหน้าที่การแพทย์ ในกลางเดือนมีนาคม ยังมีรายงานชาวมุสลิมอีกจำนวนมากที่ยังคงสูญหายจากเหตุการณ์นี้ 
เป้าหมายหลักของความรุนแรงนี้คือชาวมุสลิม เพื่อเป็นการตรวจสอบศาสนา ชายที่มีรูปลักษณ์ภายนอกคล้ายกับชาวมุสลิมและต่างจากชาวฮินดูมักถูกบังคับให้ถอดกางเกงออก เพื่อตรวจดูว่าได้ผ่านการขลิบหนังหุ้มอวัยวะเพศ อันเป็นลักษณะร่วมหนึ่งของชายมุสลิม ก่อนที่จะถูกทำร้ายร่างกาย ในบรรดารายงานผู้ที่เข้ารับการรักษาในโรงพยาบาลแห่งหนึ่งเนื่องด้วยความรุนแรงนี้ มีผู้ป่วยจำนวนหนึ่งที่องคชาตถูกทำให้ฉีกขาด ร้านค้า ที่อยู่อาศัย และธุรกิจที่มีชาวมุสลิมเป็นเจ้าของถูกทุบทำลายอย่างรุนแรง ในจำนวนนี้ประกอบด้วยมัสยิดสี่แห่งที่ถูกเผา ภายในสิ้นเดือนกุมภาพันธ์ ได้มีชาวมุสลิมจำนวนมากย้ายออกจากย่านเหล่านี้ แม้แต่ในพื้นที่ของเดลีนอกบริเวณที่เกิดเหตุจลาจล มุสลิมบางส่วนได้ตัดสินใจหนีออกจากเดลีกลับไปยังหมู่บ้านเดิมหรือของบรรพบุรุษ ด้วยความหวั่นกลัวต่อความปลอดภัยส่วนบุคคลในเมืองหลวงของประเทศอินเดียแห่งนี้
รัฐบัญญัติโรคระบาด ค.ศ. 1897

รัฐบัญญัติโรคระบาด ค.ศ. 1897  เป็นกฎหมายที่เดิมตราขึ้นเพื่อจัดการกับการระบาดของกาฬโรคชนิดหนองฝีในมุมไบ (ขณะนั้นคือบอมเบย์) ในอินเดียภายใต้การปกครองของอังกฤษ กฎหมายนี้มุ่งหมายไว้ใช้จำกัดการแพร่ระบาดของโรค โดยให้อำนาจพิเศษที่จำเป็นต่อการดำเนินมาตรการทั้งหลายเพื่อควบคุมการแพร่ระบาดของโรค
รัฐบัญญัตินี้ได้ใช้ควบคุมโรคในประเทศอินเดียอยู่เสมอ เช่น กรณีไข้หวัดเม็กซิโก, อหิวาตกโรค, มาลาเรีย และไข้เด็งกี ในปี พ.ศ. 2561 รัฐบัญญัตินี้ได้นำออกใช้เมื่ออหิวาตกโรคเริ่มระบาดในท้องที่รัฐคุชราต ต่อมาในปี พ.ศ. 2558 ได้ใช้จัดการไข้เด็งกีและมาลาเรียในจัณฑีครห์ และในปี พ.ศ. 2552 ได้ใช้กับไข้หวัดเม็กซิโกในปูเน นอกจากนี้ มีการบังคับใช้พระราชบัญญัตินี้ทั่วอินเดียตั้งแต่เดือนมีนาคม พ.ศ. 2563 เพื่อจำกัดการแพร่ระบาดของโรคโควิด-19 ที่ระบาดทั่วประเทศ
กระทรวงสวัสดิการสุขภาพและครอบครัว

กระทรวงสวัสดิการสุขภาพและครอบครัว  เป็นกระทรวงของรัฐบาลอินเดียที่มีหน้าที่ในการดูแลนโยบายสาธารณสุขภายในประเทศอินเดีย นอกจากนี้ยังมีหน้าที่รับผิดชอบโครงการของรัฐบาลทั้งหมดที่เกี่ยวข้องกับการวางแนครอบครัวของชาวอินเดีย
รัฐมนตรีประจำกระทรวงถือว่าอยู่ในระดับคณะรัฐมนตรีด้วยสถานะสมาชิกของคณะรัฐมนตรีอินเดีย รัฐมนตรีคนปัจจุบันคือหรรษ วรธัน (Harsh Vardhan)
นับตั้งแต่ปี 1955 กระทรวงได้ทำการตีพิมพ์ตำหรับยาอินเดีย (Indian Pharmacopoeia) โดยผ่านทางคณะกรรมการตำหรับยาอินเดีย (Indian Pharmacopoeia Commission; IPC) ซึ่งทำหน้าที่ควบคุมดูแลมาตรฐานของยาและอุปกรณ์การแพทย์ในประเทศอินเดีย
องค์ประกอบ.
กระทรวงประกอบด้วยสองกรม ได้แก่ กรมสวัสดิการสุขภาพและครอบครัว (Department of Health and Family Welfare) และกรมวิจัยสุขภาพ (Department of Health Research)
แขวงบุคคโล

บุคคโล เป็นแขวงหนึ่งในพื้นที่เขตธนบุรี กรุงเทพมหานคร
ที่ตั้งและอาณาเขต.
แขวงบุคคโลตั้งอยู่ตอนกลางของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
รัก 10 ล้อ รอ 10 โมง

รัก 10 ล้อ รอ 10 โมง เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ รีไมน์ เค เขียนโดย จาวตาล กำกับโดย รอน บรรจงสร้าง นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์ , เน็ค นฤพล และ มีนตรา อินทิรา
จางหาน

จางหาน (ถึงแก่กรรม 205 ปีก่อนคริสตกาล) ขุนพลของ ราชวงศ์ฉิน เมื่อเกิดจลาจลไปทั่วแผ่นดินจีนระหว่างรัชสมัยของ จักรพรรดิฉินที่ 2 จางหานนำกองทัพฉินเข้าปราบปรามบรรดากองทัพกบฏจนเป็นผลสำเร็จ เมื่อ 207 ปีก่อนคริสตกาล จางหานพ่ายแพ้ต่อ เซี่ยง อฺวี่ แห่ง ฉู่ ใน ยุทธการที่จูลู่ หลังจากที่เขายอมแพ้พร้อมกับทหารจำนวน 200000 นายของเขา เขาได้รับบรรดาศักดิ์เป็น "หย่งหวัง" (雍王) โดยเซี่ยง อฺวี่ และได้รับดินแดนใน กวนจง ตามศักดินาของเขา เมื่อเซี่ยง อฺวี่แยกอดีตจักรวรรดิฉินออกเป็น 18 รัฐ หลังจากการล่มสลายของราชวงศ์ฉิน ดินแดนของจางหานถูกพิชิตโดย หลิวปัง เมื่อ 206 ปีก่อนคริสตกาล และเขาฆ่าตัวตายในปีถัดมา
แขวงตลาดพลู

ตลาดพลู เป็นแขวงหนึ่งในพื้นที่เขตธนบุรี กรุงเทพมหานคร
ที่ตั้งและอาณาเขต.
แขวงตลาดพลูตั้งอยู่ทางทิศตะวันตกของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงสำเหร่

สำเหร่ เป็นแขวงหนึ่งในพื้นที่เขตธนบุรี กรุงเทพมหานคร
ที่ตั้งและอาณาเขต.
แขวงสำเหร่ตั้งอยู่ทางทิศตะวันออกของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงหิรัญรูจี

หิรัญรูจี เป็นแขวงหนึ่งในพื้นที่เขตธนบุรี กรุงเทพมหานคร
ที่ตั้งและอาณาเขต.
แขวงหิรัญรูจีตั้งอยู่ทางทิศตะวันออกเฉียงเหนือของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงวัดกัลยาณ์

วัดกัลยาณ์ เป็นแขวงหนึ่งในพื้นที่เขตธนบุรี กรุงเทพมหานคร
ตั้งชื่อตามวัดในพื้นที่
ที่ตั้งและอาณาเขต.
แขวงวัดกัลยาณ์ตั้งอยู่ทางทิศตะวันออกเฉียงเหนือสุดของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงสมเด็จเจ้าพระยา

สมเด็จเจ้าพระยา เป็นแขวงหนึ่งในพื้นที่เขตคลองสาน กรุงเทพมหานคร
ที่ตั้งและอาณาเขต.
แขวงสมเด็จเจ้าพระยาตั้งอยู่ทางทิศตะวันตกเฉียงเหนือของเขตคลองสาน มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงคลองสาน

คลองสาน เป็นแขวงหนึ่งในพื้นที่เขตคลองสาน กรุงเทพมหานคร เป็นที่ตั้งสำนักงานเขตคลองสาน
ที่ตั้งและอาณาเขต.
แขวงคลองสานตั้งอยู่ทางตอนกลางค่อนไปทางเหนือของเขตคลองสาน มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงคลองต้นไทร

คลองต้นไทร เป็นแขวงหนึ่งในพื้นที่เขตคลองสาน กรุงเทพมหานคร ตั้งชื่อตามคลองที่เป็นเส้นแบ่งเขตการปกครองทางด้านทิศใต้ มีสถานที่หลักที่มีชื่อเสียงคือศูนย์การค้าไอคอนสยาม
ที่ตั้งและอาณาเขต.
แขวงคลองต้นไทรตั้งอยู่ตรงกลางของเขตคลองสาน มีอาณาเขตติดต่อกับแขวงอื่นเรียงตามเข็มนาฬิกา ดังนี้
เคลย์ตัน สแตนลีย์

เคลย์ตัน สแตนลีย์ (20 มกราคม ค.ศ. 1978 –) เป็นอดีตนักวอลเลย์บอลชายชาวอเมริกัน และเป็นอดีตสมาชิกทีมชาติสหรัฐ ในตำแหน่งตัวตีตรงข้าม
ประวัติ.
เคลย์ตัน สแตนลีย์เป็นลูกชายของจอน สแตนลีย์ เป็นอดีตนักวอลเลย์บอลที่เข้าสู่หอเกียรติยศวอลเลย์บอล และได้เข้าร่วมการแข่งขันในกีฬาโอลิมปิกฤดูร้อน 1968 ที่เม็กซิโกซิตี สแตนลีย์เริ่มเล่นวอลเลย์บอลเมื่อตอนอายุ 14 ปี ต่อมาเขาได้เปลี่ยนมาเล่นบาสเกตบอลและโปโลน้ำ เนื่องจากโรงเรียนมัธยมของเขาไม่มีทีมวอลเลย์บอลชายในช่วงเวลานั้น และกลับมาเล่นวอลเลย์บอลอีกครั้งเมื่อตอนอายุ 17 ปี สแตนลีย์สำเร็จการศึกษาจากโรงเรียนมัธยมปลายไคเซอร์ในโฮโนลูลู และในระดับปริญญาตรีมหาวิทยาลัยฮาวาย วิทยาเขตมานัว ในปี ค.ศ. 1996 - ค.ศ. 2000 เขาลงเล่นกับทีมของมหาวิทยาลัยของเขา
สแตนลีย์ลงแข่งให้กับทีมชาติสหรัฐ ตั้งแต่ปี ค.ศ. 2001 โดยได้เข้าร่วมแข่งขันวอลเลย์บอลเวิลด์ลีก 2001 และในปีเดียวกันเขาเริ่มต้นอาชีพนักวอลเลย์บอลของเขาโดยเซ็นสัญญากับสโมสรพีเอโอเค เทสซาโลนีกี ในปี ค.ศ. 2002 สแตนลีย์ได้เป็นผู้เล่นหลักของทีมชาติสหรัฐในการแข่งขันเวิลด์คัพ 2003ในประเทศญี่ปุ่น และเขาได้เป็นผู้มีส่วนสำคัญในการพาทีมเข้ารับรางวัลชนะเลิศชิงแชมป์นอร์เซกา 2003 และเขาได้รับรางวัลผู้เล่นทรงคุณค่าในการแข่งขันครั้งนี้
ในการแข่งขันกีฬาโอลิมปิกฤดูร้อนในเอเธนส์ ซึ่งทีมชาติสหรัฐจบอันดับที่ 4 และสแตนลีย์เป็นผู้เล่นทำคะแนนสูงสุดอันดับที่ 7 โดยทำคะแนนรวมทั้งหมดได้รับ 97 คะแนน จากการตบ 73 คะแนน บล็อก 9 คะแนน และเสิร์ฟ 15 คะแนน และเสิร์ฟยอดเยี่ยมเป็นอันดับที่สองโดยเสิร์ฟเอซ 17 คะแนน
หลังจากจบกีฬาโอลิมปิกสแตนลีย์พร้อมด้วยลอยด์ บอลและทอมัส ฮอฟฟ์ได้ย้ายมาเล่นให้กับอิราคลีส เทสซาโลนีกี เขาได้รับรางวัลเหรียญเงินในซีอีวีแชมเปียนส์ลีก ฤดูกาล 2004–05 และสแตนลีย์ได้รับรางวัลผู้เล่นทำคะแนนสูงสุด และเสิร์ฟยอดเยี่ยม และในฤดูกาลต่อมาเขาได้รับเหรียญเงิน และได้รับรางวัลผู้เล่นทำคะแนนสูงสุดอีกด้วย หลังจากเขาย้ายไปยังสโมสรดีนาโม-ตัตตรันส์กัซคาซัน เขาได้รับรางวัลชนะเลิศในการแข่งขันซีอีวีแชมเปียนส์ลีก ฤดูกาล 2007–08 และยังได้รับรางวัลผู้เล่นทรงคุณค่า
ในปี ค.ศ. 2008 สแตนลีย์ได้เข้าร่วมการแข่งขันวอลเลย์บอลเวิลด์ลีก 2008 และได้รับรางวัลชนะเลิศจากการแข่งขันรายการนี้เป็นครั้งแรกในประวัติศาสตร์ ในปีเดียวกันเขาได้ลงแข่งขันกีฬาโอลิมปิกฤดูร้อนในปักกิ่ง เขาได้เป็นผู้มีส่วนสำคัญในการพาทีมชาติสหรัฐเข้ารับตำแหน่งชนะเลิศ และยังได้รับรางวัลผู้เล่นทรงคุณค่า ผู้เล่นทำคะแนนสูงสุด และเสิร์ฟยอดเยี่ยมในการแข่งขันครั้งนี้
ในปี ค.ศ. 2010 ทีมชาติสหรัฐจบอันดับที่ 6 ในการแข่งขันชิงแชมป์โลก 2010ที่ประเทศอิตาลี และเขายังได้รางวัลเสิร์ฟยอดเยี่ยมจากการแข่งขันรายการนี้ ในปี ค.ศ. 2011 - ค.ศ. 2012 เขารับหน้าที่เป็นหัวหน้าทีมสหรัฐ ในเดือนสิงหาคม ค.ศ. 2012 เขาได้เข้าร่วมการแข่งขันกีฬาโอลิมปิกฤดูร้อนในลอนดอนซึ่งทีมชาติสหรัฐได้ผ่านเข้าสู่รอบก่อนรอบชนะเลิศ แต่ได้พ่ายให้กับทีมชาติอิตาลีด้วยคะแนน 3–0 เซท
ในเดือนกรกฎาคม ค.ศ. 2012 สแตนลีย์ได้เซ็นสัญญากับสโมสรโลโคโมติฟโนโวซีบิสค์ แต่เนื่องจากบาดเจ็บที่หัวเข่าในโอลิมปิกลอนดอนเขาจึงไม่สามารถเข้าร่วมทีมได้ ในฤดูกาล 2013–14 เขาเล่นให้กับสโมสรซันโตรีซันเบิร์ดส์ในวี.พรีเมียร์ลีก และต่อมาในวันที่ 31 สิงหาคม ค.ศ. 2016 สแตนลีย์ได้ประกาศอำลาการเล่นวอลเลย์บอล
แขวงบางลำภูล่าง

บางลำภูล่าง เป็นแขวงหนึ่งในพื้นที่เขตคลองสาน กรุงเทพมหานคร
ที่ตั้งและอาณาเขต.
แขวงบางลำภูล่างตั้งอยู่ทางทิศใต้ของเขตคลองสาน มีอาณาเขตติดต่อกับแขวงอื่นเรียงตามเข็มนาฬิกา ดังนี้
สโมสรฟุตบอลแชมร็อกโรเวอส์

สโมสรฟุตบอลแชมร็อกโรเวอส์  เป็นสโมสรฟุตบอลไอร์แลนด์ ตั้งอยู่ที่เมืองทัลลักต์ในเทศมณฑลเซาท์ดับลิน ปัจจุบันทีมชุดใหญ่ของสโมสรกำลังแข่งขันในลีกของไอร์แลนด์พรีเมียร์ดิวิชัน แชมร็อกโรเวอส์เป็นสโมสรฟุตบอลที่ประสบความสำเร็จมากที่สุดในประเทศไอร์แลนด์ โดยชนะเลิศลีกไอร์แลนด์ 17 สมัย และเอฟเอไอคัพ 25 สมัย แชมร็อกเป็นสโมสรที่มีผู้เล่นติดทีมชาติสาธารณรัฐไอร์แลนด์ถึง 62 คน มากที่สุดเหนือกว่าสโมสรอื่น ๆ สำหรับในรายการออลไอร์แลนด์อย่างอินเตอร์ซิตีคัพ แชมร็อกก็เป็นสโมสรที่คว้าแชมป์รายการนี้มากที่สุดที่ 7 สมัย
แชมร็อกโรเวอส์ก่อตั้งที่ริงเซนด์ในดับลินเมื่อ ค.ศ. 1899 พวกเขาชนะเลิศลีกในฤดูกาล 1922–23 ซึ่งเป็นฤดูกาลแรกที่พวกเขาได้ลงเล่น และใน ค.ศ. 1949 พวกเขากลายเป็นสโมสรที่ประสบความสำเร็จมากที่สุดไอร์แลนด์ โดย ณ ตอนนั้น พวกเขาคว้าถ้วยรางวัลไปทั้งสิ้น 44 รายการ ต่อมาในช่วงทศวรรษ 1950 แชมร็อกชนะเลิศลีก 3 สมัย และเอฟเอไอคัพ 2 สมัย จนกลายเป็นสโมสรแรกจากไอร์แลนด์ที่ได้เข้าร่วมแข่งขันระดับทวีปยุโรป โดยได้แข่งขันในยูโรเปียนคัพใน ค.ศ. 1957 ต่อมาในช่วงทศวรรษ 1960 แชมร็อกคว้าแชมป์เอฟเอไอ 6 สมัย นอกจากนี้ในช่วงฤดูร้อนปี 1967 ที่สหรัฐ พวกเขาเป็นสมาชิกผู้ร่วมก่อตั้งสมาคมฟุตบอลสหรัฐ หลังจาก สโมสรเข้่าสู่ช่วงตกต่ำ จนกระทั่งกลับมาคว้าแชมป์ลีกได้ในฤดูกาล 1983–84
สโมสรเคยลงเล่นที่สนามเกลนมาลัวร์พาร์กในช่วง ค.ศ. 1926–1987 จนกระทั่งเจ้าของสนามได้ขายสนามให้กับบริษัทพัฒนาอสังหาริมทรัพย์ ทำให้แชมร็อกต้องวนเวียนลงเล่นเกมเหย้าในหลาย ๆ สนามรอบดับลินตลอดเวลา 22 ปี สุดท้าย พวกเขาได้ย้ายไปเล่นที่สนามกีฬาทัลลักต์ในช่วงก่อนเปิดฤดูกาล 2009 หลังจากที่ติดปัญหาเรื่องกฎการใช้สนามเป็นเวลาหนึ่งปี
สโมสรเคยใช้เสื้อลายขาว-เขียวแนวตั้งเป็นเสื้อเหย้าจนถึง ค.ศ. 1926 ซึ่งพวกเขาได้เปลี่ยนมาใช้เสื้อลายขาว-เขียวแนวนอนแทน ตราสโมสรใช้รูปลูกฟุตบอลและใบแชมร็อกสามกลีบ สโมสรมีกลุ่มผู้สนับสนุนที่หนาแน่น และมีสโมสรคู่ปรับที่สำคัญคือโบฮีเมียน ในวันที่ 26 สิงหาคม 2011 โรเวอส์กลายเป็นสโมสรแรกจากไอร์แลนด์ที่สามารถเข้าถึงรอบแบ่งกลุ่มในรายการยุโรป โดยพวกเขาสามารถเอาชนะปาร์ตีซานในรอบเพลย์ออฟของยูฟ่ายูโรปาลีก
ลูอัส

ลูอัส (คำแปลภาษาไอริช: "ความเร็ว") เป็นระบบรถรางหรือรถไฟฟ้ารางเบาในดับลิน ประเทศไอร์แลนด์ มีสองเส้นทางหลัก ได้แก่ สายสีเขียว ซึ่งเปิดให้บริการเมื่อวันที่ 30 มิถุนายน 2004 และสายสีแดง ซึ่งเปิดให้บริการเมื่อวันที่ 26 กันยายน ค.ศ. 2004 หลังจากนั้น เส้นทางทั้งสองได้เปิดส่วนต่อขยายและแตกสายย่อยไปทั่วทั้งเมือง ระบบในปัจจุบันมีสถานีรถไฟฟ้า 67 แห่ง และมีระยะทางที่ให้บริการ โดยใน ค.ศ. 2018 นั้น มีผู้โดยสารมาใช้บริการ 41.8 ล้านคน ซึ่งมากขึ้นจากปีก่อนร้อยละ 11.2
ผู้ให้บริการรถรางลูอัสคือทรานส์เดฟ ซึ่งเป็นหน่วยงานย่อยของโครงสร้างพื้นฐานการขนส่งไอร์แลนด์ (TII) รถรางลูอัสเป็นส่วนหนึ่งของยุทธศาสตร์การขนส่งแห่งชาติระหว่าง ค.ศ. 2000–2016 เส้นทางส่วนต่อขยายสามช่วงได้ก่อสร้างเสร็จสมบูรณ์แล้ว โดยส่วนต่อขยายของสายสีเขียวระยะทาง ไปยังย่านทางทิศเหนือและบรูมบริดจ์ซึ่งเชื่อมต่อระหว่างสายสีเขียวและสายสีแดง ได้เริ่มการก่อสร้างในเดือนมิถุนายน ค.ศ. 2013 และเปิดให้บริการแก่ผู้โดยสารใน ค.ศ. 2017 ส่วนต่อขยายช่วงนี้เดิมเคยถูกเรียกว่า บีเอ็กซ์ดี
แมนออฟเวเลอร์

แมนออฟเวเลอร์  เป็นวิดีโอเกมแนวยิงมุมมองบุคคลที่หนึ่ง พัฒนาโดย 2015, Inc. และจัดจำหน่ายโดยวิเวนดิยูนิเวอร์แซลเกม สำหรับเครื่องเอกซ์บอกซ์ และ ไมโครซอฟท์ วินโดวส์ "แมนออฟเวเลอร์" ใช้เอนจินเกมอันเรียลเอนจิน 2.0 ในการพัฒนา และจำลองการต่อสู้ของทหารราบในช่วงสงครามเวียดนาม
ผลตอบรับ.
เกมดังกล่าวได้รับความคิดเห็นที่ "ระดับปานกลาง" ตามเว็บไซต์การรวบรวมบทวิจารณ์ เมทาคริติก
คนทีเขมา

คนทีเขมา (/คนทีขะเหฺมา/, ชื่อวิทยาศาสตร์: "Vitex negundo") เป็นพืชในวงศ์กะเพรา ลักษณะเป็นไม้พุ่มกึ่งผลัดใบสูงประมาณ 3–6 เมตร ลำต้นสีเทาปนน้ำตาล ตามกิ่งก้านมีขนสีขาวสั้น ๆ ปกคลุม ใบเป็นใบประกอบแบบนิ้วมือออกเรียงตรงข้าม มีใบย่อย 5 ใบ ขนาด 1–3 × 4–10 เซนติเมตร ใบย่อยลักษณะรูปหอก ปลายใบยาวแหลม โคนใบสอบ ขอบใบเรียบหรือหยัก ดอกสีขาวแกมม่วงอ่อน ออกเป็นช่อที่ปลายกิ่งหรือตามซอกใบ ดอกย่อยขนาดเล็กมีจำนวนมาก กลีบดอกมี 5 กลีบ เชื่อมติดกันที่โคน มีเกสรเพศผู้ 4 อัน ออกดอกตลอดปี ผลเป็นผลแห้งไม่แตก ทรงกลมหรือรูปไข่กลับ เส้นผ่านศูนย์กลางประมาณ 2.5 มิลลิเมตร สีน้ำตาล ภายในมี 1 เมล็ด ขยายพันธุ์ด้วยการเพาะเมล็ด ปักชำหรือตอนกิ่ง
คนทีเขมามีถิ่นกำเนิดในแอฟริกาตะวันออกถึงเอเชียเขตร้อนและกึ่งเขตร้อน นิยมปลูกเป็นไม้ประดับเนื่องจากใบและดอกมีกลิ่นหอม โดยปลูกบนดินร่วนปนทราย ระบายน้ำได้ดี ความชื้นพอสมควร ใบมีสรรพคุณแก้หวัดและเจ็บคอ ดอกแก้ท้องเสีย ผลขับเสมหะ รากแก้ลมและขับเหงื่อ
แขวงวัดอรุณ

วัดอรุณ เป็นแขวงหนึ่งในพื้นที่เขตบางกอกใหญ่ กรุงเทพมหานคร ตั้งชื่อตามวัดอรุณราชวรารามราชวรมหาวิหาร
ที่ตั้งและอาณาเขต.
แขวงวัดอรุณตั้งอยู่ทางทิศตะวันออกของเขตบางกอกใหญ่ มีอาณาเขตติดต่อกับแขวงอื่นเรียงตามเข็มนาฬิกา ดังนี้
อุทยานแห่งชาติเขาหลัก-ลำรู่

อุทยานแห่งชาติเขาหลัก-ลำรู่ เป็นอุทยานแห่งชาติในจังหวัดพังงาของประเทศไทย ตั้งชื่อตามยอดเขาสองลูก คือ เขาหลักและเขาลำรู่ เป็นอุทยานที่มีภูมิลักษณ์หลากหลายทั้งป่าและชายหาด
ภูมิศาสตร์.
อุทยานแห่งชาติเขาหลัก-ลำรู่ อยู่ห่างจากเทศบาลนครภูเก็ตไปทางทิศเหนือ และห่างจากเทศบาลเมืองตะกั่วป่าไปทางทิศใต้ พื้นที่ชายฝั่งของอุทยานเป็นที่ตั้งของเขาหลัก
อุทยานแห่งชาติเขาหลัก-ลำรู่ มีพื้นที่ ครอบคลุมพื้นที่สี่อำเภอในจังหวัดพังงา ได้แก่ อำเภอกะปง อำเภอเมืองพังงา อำเภอตะกั่วป่า และอำเภอท้ายเหมือง จุดที่สูงที่สุดมีความสูง .
ประวัติ.
เดิมทีอุทยานเป็นพื้นที่ป่าริมชายฝั่ง ต่อมาใน พ.ศ. 2527 ได้มีการสำรวจพื้นที่ป่าและภูเขาและมีการเสนอให้เป็นพื้นที่ป่าสงวนของจังหวัดพังงา สุดท้ายในวันที่ 30 สิงหาคม พ.ศ. 2534 เขาหลัก-ลำรู่ กลายเป็นอุทยานแห่งชาติลำดับที่ 66 ของประเทศไทย
ในเดือนธันวาคม พ.ศ. 2547 คลื่นสึนามิได้สร้างความเสียหายต่อเขาหลัก โดยเขาหลักเป็นพื้นที่ที่ได้รับความเสียหายจากสึนามิครั้งนี้มากที่สุด มีผู้เสียชีวิต 4,000 ราย
จุดท่องเที่ยว.
อุทยานมีน้ำตกใหญ่หลายแห่ง โดยน้ำตกที่ใหญ่ที่สุดคือน้ำตกลำรู่ มี 5 ชั้นและมีน้ำไหลตลอดทั้งปี น้ำตกอื่น ๆ ได้แก่ น้ำตกลำพราว น้ำตกหินลาด และน้ำตกต้นช่องฟ้า ส่วนพื้นที่ชายฝั่งของเขาหลักมีน้ำทะเลที่ใสสะอาด
หาดนางทอง เมื่อน้ำทะเลลดลงต่ำสุดจะมองเห็นเป็นหาดทรายสีดำ ซึ่งคือแร่ดีบุกที่ถูกน้ำทะเลซัดขึ้นมา
ความหลากหลายทางชีวภาพ.
ป่าไม้ในเขตอุทยานเป็นป่าไม้ไม่ผลัดใบ พืชพันธุ์ที่พบได้แก่ ตะเคียน ยาง ตีนเป็ด จำปา กระบาก กล้วยไม้ และเฟิร์น ส่วนในพื้นที่ชายฝั่ง พบมะม่วงหิมพานต์และจิกทะเล
สัตว์ขนาดเล็กที่พบได้แก่ บ่าง หมีกระรอก และเพียงพอนมลายู สัตว์ขนาดใหญ่ได้แก่ เลียงผาใต้และสมเสร็จมลายู นอกจากนี้ ยังพบสัตว์เลื้อยคลาน อาทิ ตะกวดและงูมลายู
นกที่อาศัยในเขตอุทยานได้แก่ เหยี่ยวรุ้ง อินทรีทะเลปากขาว นกพิราบมรกต นกเงือกปากดำ และนกแก๊ก
แขวงวัดท่าพระ

วัดท่าพระ เป็นแขวงหนึ่งในพื้นที่เขตบางกอกใหญ่ กรุงเทพมหานคร เป็นที่ตั้งสำนักงานเขตบางกอกใหญ่ ตั้งชื่อตามวัดในพื้นที่
ที่ตั้งและอาณาเขต.
แขวงวัดท่าพระตั้งอยู่ทางตอนกลางและตะวันตกของเขตบางกอกใหญ่ มีอาณาเขตติดต่อกับแขวงอื่นเรียงตามเข็มนาฬิกา ดังนี้
หานซื่อจง

หานซื่อจง (1632-1694) ขุนพล กวี และขุนนางชาวจีน ช่วงปลาย ราชวงศ์ซ่งเหนือ และช่วงต้น ราชวงศ์ซ่งใต้ เขาทุ่มเทชีวิตให้กับการรับใช้ราชวงศ์ซ่ง และเขาได้สร้างผลงานระดับตำนานไว้อย่างมากมาย พูดได้ว่าเขามีรอยแผลเป็นทั่วร่างกาย และเมื่อถึงเวลาที่เขาลาออกจากราชการ เขาเหลือเพียง 4 นิ้วจากทั้ง 2 มือ
ทูเสต็ปส์ฟรอมเฮล

ทูสเต็ปส์ฟรอมเฮล  เป็นบริษัทดนตรีในลอสแอนเจลิส, รัฐแคลิฟอร์เนีย ก่อตั้งโดย โทมัส เจ. เบอร์เจอร์สัน และ นิกซ์ ฟินิกซ์ ในปี 2006 บริษัทผลิตดนตรีที่ใช้สำหรับประกอบภาพยนตร์หรือตัวอย่างหนัง อาทิเช่น "อินเตอร์สเตลลาร์", "แฮร์รี่พอตเตอร์", "ไพเรทส์ออฟเดอะแคริบเบียน", และ "เอ็กซ์เมน".และยังทำดนตรีแนวEpic music อีกด้วย เช่นอัลบั้ม Battlecry
ดานา ไวต์

ดานา เฟรเดอริก ไวต์ จูเนียร์ (28 กรกฎาคม ค.ศ. 1969 –) เป็นทั้งนักธุรกิจชาวอเมริกันและประธานคนปัจจุบันของสมาคมอัลติเมทไฟต์ติงแชมเปียนชิพ (ยูเอฟซี) ซึ่งเป็นสมาคมศิลปะการต่อสู้แบบผสม (เอ็มเอ็มเอ) ที่ใหญ่ที่สุดในโลก ภายใต้การนำของไวต์ สมาคมดังกล่าวได้เติบโตขึ้นเป็นองค์กรที่มีมูลค่าหลายพันล้านดอลลาร์ไปทั่วโลก
เขายังได้รับการกล่าวถึง จากการช่วยเหลือเด็กหญิงชาวไทย ที่ป่วยเป็นโรคตับชนิดหายาก ซึ่งครอบครัวของเธอมีเงินไม่พอแก่การรักษา ไวต์จึงตัดสินใจให้การช่วยเหลือโดยออกค่ารักษาทั้งหมด หลายปีต่อมา เขาเดินทางมาประเทศไทย และได้พบกับเธอ
เอฟจี 42

เอฟจี 42 หรือฟัลเชียร์มเยเกอร์เกเวร์ 42 (German: "Fallschirmjägergewehr" 42, "ปืนไรเฟิลทหารโดดร่ม 42") เป็นปืนไรเฟิลอัตโนมัติแบบเลือกโหมดยิงถูกผลิตขึ้นในนาซีเยอรมนีในช่วงสงครามโลกครั้งที่สอง อาวุธนี้ได้ถูกพัฒนาขึ้นโดยเฉพาะสำหรับการใช้งานของหน่วยทหารราบโดดร่มเยอรมัน ฟัลเชียร์มเยเกอร์ในปี ค.ศ. 1942 และได้ถูกใช้งานในจำนวนที่จำกัดจนกระทั่งสงครามได้ยุติลง
มันได้ถูกผสมผสานลักษณะและอำนาจการยิงของปืนกลเบาในรูปแบบที่มีน้ำหนักจากความที่ไม่ใหญ่ไปแกว่ามาตรฐานของปืนไรเฟิลแบบระบบลูกเลื่อน คาราบีเนอร์ 98คา ได้ถือว่าเป็นหนึ่งในอาวุธออกแบบที่ทันสมัยมากที่สุดในสงครามโลกครั้งที่สอง เอฟจี 42 ได้มีอิทธิพลต่อการพัฒนาอาวุธขนาดเล็กหลังสงครามและดีไซน์ส่วนใหญ่ได้ถูกลอกเลียนแบบโดยกองทัพสหรัฐ เมื่อพวกเขาได้พัฒนาปืนกลรุ่น เอ็ม-60
Neurapraxia

Neurapraxia เป็นความผิดปกติของระบบประสาทนอกส่วนกลางที่ทำให้การควบคุมกล้ามเนื้อ (motor) หรือการรับความรู้สึก (sensory) เสียหายเนื่องจากส่งกระแสประสาทไม่ได้ โดยเฉลี่ยจะคงยืนประมาณ 6-8 อาทิตย์ก่อนหาย
ภาวะนี้มักจะมีเหตุจากความบาดเจ็บต่อระบบประสาทเนื่องจากแรงกระแทกจากภายนอกต่อเส้นใยกล้ามเนื้อ (muscle fiber) และต่อใยประสาทสั่งการ ซึ่งสร้างแรงกดที่เส้นประสาทอย่างซ้ำ ๆ หรือคงยืน
เพราะแรงกดนี้ การขาดเลือดเฉพาะที่ก็จะเกิดขึ้นแล้วทำให้เกิดรอยโรคที่เส้นประสาท ซึ่งร่างกายมนุษย์โดยธรรมชาติจะตอบสนองเป็นอาการบวมน้ำรอบ ๆ จุดที่ถูกกด
รอยโรคจะหยุดหรือขัดขวางกระแสประสาทที่ช่วงหนึ่งในเส้นประสาท ทำให้ระบบประสาทต่อจากจุดนั้นไม่ทำงานหรือทำงานได้ไม่สมบูรณ์ แล้วทำให้กล้ามเนื้ออ่อนแรง
อาการนี้ทำปลอกไมอีลินที่หุ้มเส้นประสาทให้เสียหายอย่างชั่วคราว แต่ไม่ทำให้เส้นประสาทเสียหาย จึงไม่ใช่ความเสียหายอย่างถาวร
ดังนั้น กระบวนการที่ทำให้เสียเส้นประสาทอย่างถาวรคือ Wallerian degeneration จึงไม่เกิดขึ้นเนื่องกับอาการนี้
เพื่อจะจัดว่าเป็น neurapraxia ตามระบบจำแนกความบาดเจ็บต่อเส้นประสาทนอกส่วนกลาง Seddon classification เมื่อกระแสประสาทกลับสามารถส่งต่อได้แล้ว อาการจะต้องหายอย่างสมบูรณ์และรวดเร็ว
ไม่เช่นนั้นแล้ว ก็จะจัดเป็นอาการที่หนักกว่า เช่น axonotmesis หรือ neurotmesis
ดังนั้น neurapraxia จึงเป็นการบาดเจ็บต่อเส้นประสาทนอกส่วนกลางแบบเบาสุด เป็นอาการที่สามัญต่อนักกีฬามืออาชีพ โดยเฉพาะนักอเมริกันฟุตบอล และเป็นอาการที่ควรปรึกษาแพทย์เพื่อรักษา
คำว่า Neurapraxia เป็นคำอนุพัทธ์ของคำว่า apraxia (ภาวะเสียการรู้ปฏิบัติ) ซึ่งเป็น "การเสียหรือความพิการของสมรรถภาพในการเคลื่อนไหวแบบประสานและซับซ้อน โดยการควบคุมกล้ามเนื้อหรือการรับความรู้สึกจะไม่บกพร่อง"
Axonotmesis

Axonotmesis เป็นความบาดเจ็บที่เส้นประสาทนอกส่วนกลางคือที่อวัยวะส่วนปลายต่าง ๆ 
แอกซอนและปลอกไมอีลินจะเสียหายในความบาดเจ็บเช่นนี้ แต่เซลล์ชวานน์, endoneurium, perineurium และ epineurium จะไม่เสียหาย
การควบคุมกล้ามเนื้อและการรับความรู้สึกในลำดับต่อจากจุดที่เสียหายจะเสียไปในที่สุด เพราะเส้นประสาทจะเสื่อมเนื่องกับกระบวนการ Wallerian degeneration เหตุการขาดเลือดเฉพาะที่
อาการนี้ปกติจะเป็นผลของความบาดเจ็บหรือความฟกช้ำซึ่งรุนแรงกว่าที่ก่อให้เกิดอาการ neuropraxia
Axonotmesis โดยหลักจะเกิดจากความบาดเจ็บที่เกิดจากการยืด (stretch injury)
เช่น ข้อเคลื่อนหรือแขนขาหัก ซึ่งทำให้เส้นประสาทขาด
ถ้าคนไข้ไม่รู้สึกเจ็บเพราะเหตุเส้นประสาทที่เปิดออก ก็จะสามารถกำหนดจุดบาดเจ็บเนื่องจากความรู้สึกที่ผิดปกติในอวัยวะนั้น ๆ 
แพทย์อาจจะสั่งการตรวจความเร็วในการส่งสัญญาณประสาท (Nerve Conduction Velocity, NCV) เพื่อตรวจปัญหาเพิ่มยิ่งขึ้น
ถ้าวินิจฉัยว่าเป็นอาการนี้ การบันทึกคลื่นไฟฟ้ากล้ามเนื้อ (Electromyography) ที่ทำหลังจากบาดเจ็บ 3-4 สัปดาห์จะแสดงอาการเส้นประสาทขาด (denervation) และกล้ามเนื้อสั่นระริก (fibrillation) หรือการเชื่อมต่อทางประสาทที่ผิดปกติและกล้ามเนื้อที่หดเกร็งผิดปกติ
เชิงอรรถและอ้างอิง.
<templatestyles src="Reflist/styles.css" />
เซลีนดิออนไลฟ์ 2018

เซลีนดิออนไลฟ์ 2018  เป็นทัวร์คอนเสิร์ตของเซลีน ดิออน นักร้องชาวแคนาดา จัดขึ้นเพื่อสนับสนุนอัลบัมเพลงภาษาอังกฤษของเธอที่จะจำหน่ายใน ค.ศ. 2018 นับเป็นคอนเสิร์ตแรกในเอเชียของเธอในรอบสิบปี หลังจาก เทกกิงแชนเซสเวิลด์ทัวร์ เมื่อ ค.ศ. 2008
ประวัติ.
วันที่ 10 มกราคม ค.ศ. 2018 เซลีน ดิออน แถลงข่าวคอสเสิร์ตนี้ที่เดอะคอลลอสเซียมแอตซีซาส์พาเลซในลาสเวกัส โดยระบุว่า จะมาเยือนโตเกียว, มาเก๊า, สิงคโปร์, จาการ์ตา, ไทเป, มะนิลา, และกรุงเทพมหานคร ต่อมาขยายไปยังซิดนีย์, บริสเบน, เพิร์ท, เมลเบิร์น, และออกแลนด์
ความถี่เชิงพื้นที่

ในคณิตศาสตร์ ฟิสิกส์ และวิศวกรรมศาสตร์ ความถี่เชิงพื้นที่ หรือ ความถี่ตามพื้นที่  เป็นลักษณะของโครงสร้างอะไรก็ได้ที่เกิดเป็นคาบ ๆ (คือเกิดซ้ำ ๆ) ไปตามพื้นที่หรือตามปริภูมิ
เป็นค่าที่วัดโดยส่วนประกอบเชิงรูปไซน์ของโครงสร้าง (กำหนดโดยการแปลงฟูรีเย) ที่เกิดซ้ำ ๆ ต่อระยะทางหน่วยหนึ่ง
หน่วยสากลของความถี่ตามพื้นที่ก็คือ รอบ/เมตร
ในโปรแกรมประมวลผลภาพ ความถี่ตามพื้นที่มักจะมีหน่วยเป็นรอบ/มิลลิเมตร หรือคู่เส้น/มิลลิเมตร (line pairs per millimeter)
ในกลศาสตร์คลื่น ความถี่ตามพื้นที่จะเขียนเป็น <math>\xi</math>
หรือบางครั้ง <math>\nu</math>
แม้สัญลักษณ์หลังนี้บางครั้งจะใช้หมายถึงความถี่ตามเวลา (temporal frequency) เช่น ในสูตรของพลังค์
ค่าความถี่ตามพื้นที่จะสัมพันธ์กับความยาวคลื่น <math>\lambda</math> โดยสูตร
<math>\xi = \frac{1}{\lambda}</math>
เช่นเดียวกัน เลขคลื่นเชิงมุม (angular wave number) <math>k</math> ซึ่งมีหน่วยเป็น เรเดียน/เมตร จะสัมพันธ์กับความถี่ตามพื้นที่และความยาวคลื่นโดยสูตร
<math>k = 2 \pi \xi = \frac{2 \pi}{\lambda}</math>
การรับรู้ทางตา.
การศึกษาการรับรู้ทางตา มักจะใช้ตะแกรง (sinusoidal grating) เพื่อตรวจสอบสมรรถภาพของระบบการเห็น
สำหรับสิ่งเร้าทางตาเช่นนี้ ความถี่ตามพื้นที่จะมีหน่วยเป็นรอบ/องศาของมุมสายตา (visual angle)
ตะแกรงนี้อาจต่างกันโดยแอมพลิจูด (ความเข้มที่ต่างกันระหว่างแถบสว่างและแถบคล้ำ) และโดยมุมได้อีกด้วย
เชิงอรรถและอ้างอิง.
<templatestyles src="Reflist/styles.css" />
วัดดะมะยานจี้

วัดดะมะยานจี้ ([də.ma̰.jàɰ̃.d͡ʑí pʰə.já]) เป็นวัดในเมืองพุกาม ประเทศพม่า เป็นวัดขนาดใหญ่ที่สุดในพุกาม มีชื่อเสียงว่าสร้างในรัชกาลพระเจ้านะระตู (ค.ศ. 1167–1170)#เปลี่ยนทาง ผู้เสด็จขึ้นครองบัลลังก์ด้วยการปลงพระชนม์พระราชบิดาคือพระเจ้าอลองสิธูและพระเชษฐา จึงเชื่อกันว่าทรงสร้างวัดอันใหญ่โตนี้เพื่อลดทอนบาปของพระองค์
พงศาวดารพม่าระบุว่า พระเจ้านะระตูทรงถูกชาวอินเดียกลุ่มหนึ่งลอบปลงพระชนม์ขณะที่งานก่อสร้างยังดำเนินอยู่ วัดจึงมาสำเร็จหลังรัชกาล วัดนี้ก่อสร้างตามแบบแผนทำนองเดียวกับอานานดาพะย่า ศาสนสถานอีกแห่งในเมืองเดียวกัน
มีการเอาอิฐมาก่อปิดในอาคารวัดไว้โดยไม่ปรากฏเหตุผล จึงมีเฉพาะมุขทั้งสี่และระเบียงภายนอกที่เข้าถึงได้ในปัจจุบัน
Spike directivity

Spike directivity เป็นเวกเตอร์ที่กำหนดความเปลี่ยนแปลงความหนาแน่นของประจุไฟฟ้าแบบชั่วครู่ (transient charge density) ที่เกิดเมื่อศักยะงานในเซลล์ประสาทกำลังแพร่กระจาย
คือ แบบจำลองการแพร่กระจายแบบเอกรูปของศักยะงานที่คล้ายกับสัญญาณดิจิทัล ดูเหมือนจะไม่เข้ากับข้อมูลทางการทดลอง
นักสรีรวิทยาไฟฟ้าได้แสดงแล้วว่า รูปร่างของศักยะงานสามารถเปลี่ยนไปได้ตามเวลา
เช่น งานศึกษาปี 2554 แสดงว่า ศักยะงานในนิวรอนอาจเปลี่ยนรูปคลื่นเมื่อวิ่งไปตามแอกซอนหรือเดนไดรต์
เพราะรูปร่างของนิวรอน เพราะการเปลี่ยนแปลงของการนำไอออนเฉพาะที่ ๆ และเพราะคุณสมบัติ/เหตุการณ์ทางชีวกายภาพอื่น ๆ รวมทั้งการปล่อยสารสื่อประสาท
เชิงอรรถและอ้างอิง.
<templatestyles src="Reflist/styles.css" />
ช้างอารีนา

ช้างอารีนา (ชื่อเดิม: ไอ-โมบาย สเตเดียม) มีชื่ออย่างไม่เป็นทางการว่า ธันเดอร์คาสเซิลสเตเดียม  หรือ บุรีรัมย์ สเตเดียม  เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลบุรีรัมย์ ยูไนเต็ด ตั้งอยู่ที่ตำบลอิสาณ อำเภอเมืองบุรีรัมย์ จังหวัดบุรีรัมย์ สนามแห่งนี้มีความจุ 24,000 ที่นั่ง (ในปี พ.ศ. 2557 ได้ต่อเติมเป็น 32,600 ที่นั่ง) โครงสร้างประกอบด้วยเหล็กและไฟเบอร์ ซึ่งสร้างด้วยงบประมาณกว่า 500 ล้านบาท โดยเป็นเงินสนับสนุนภายใต้สัญญาการกำหนดชื่อจากไอ-โมบาย และบางส่วนของนายเนวิน ชิดชอบ จัดเป็นสนามฟุตบอลที่ได้มาตรฐานแห่งแรกและแห่งเดียวในประเทศไทยที่ไม่มีลู่วิ่งคั่นสนามและผ่านมาตรฐานระดับโลกจากสหพันธ์ฟุตบอลระหว่างประเทศ, มาตรฐานสนามกีฬาระดับเอจากสมาพันธ์ฟุตบอลเอเชีย และสหพันธ์ฟุตบอลอาเซียน และยังได้รับการบันทึกลงในบันทึกสถิติโลกกินเนสส์ว่าเป็นสนามฟุตบอลในระดับฟีฟ่าที่ใช้เวลาก่อสร้างน้อยที่สุดในโลกคือ 256 วัน 
สนามนี้มีทั้งหมด 4 ชั้น โดยชั้นที่ 1 เป็นสำนักงานห้องแถลงข่าว ห้องสื่อมวลชน ร้านขายสินค้าที่ระลึก ห้องนักกีฬาทีมเหย้า-เยือน ห้องพักผู้ตัดสิน ห้องปฐมพยาบาล และห้องประชุม ชั้นที่ 2 จะเป็นห้องจัดเลี้ยงใหญ่จำนวน 400 ที่นั่ง ชั้นที่ 3 เป็นห้องวีไอพี 6 ห้อง และห้องจัดเลี้ยง 1 ห้อง และชั้นที่ 4 มีห้องวีไอพีจำนวน 15 ห้อง สนามแห่งนี้ยังมีการติดตั้งไฟส่องสว่างตามมาตรฐาน
ของฟิลิปส์โดยมีค่าความสว่างของไฟอยู่ที่ 2,000 ลักซ์ ในส่วนอัฒจันทร์ฝั่งกองเชียร์นั้นมีเก้าอี้ที่นั่งเชียร์เป็นสีน้ำเงินเกือบหมด แต่จะใช้เก้าอี้สีขาวตรงที่มีคำว่า "ธันเดอร์คาสเซิล" และ "บุรีรัมย์" มีหัวหน้ากองเชียร์คือ นางกรุณา ชิดชอบ เป็นแกนนำหลักในการเชียร์
ช้างอารีนา เคยใช้เป็นสถานที่จัดคอนเสิร์ตและกิจกรรมรื่นเริงครั้งใหญ่ในเทศกาลสงกรานต์ในปี พ.ศ. 2555 โดยการจัดของนายเนวิน ชิดชอบ ประธานสโมสร โดยมีศิลปินนักร้องมากมาย อาทิ โซระ อาโออิ, เอ็นเอส ยุน จี, ปีเตอร์ คอร์ป ไดเรนดัล, นูโว, ไมโคร, ปกรณ์ ลัม, บอดี้สแลม, คาราบาว, ลาบานูน, บิ๊กแอส, โลโซ เป็นต้น
ปลายปี พ.ศ. 2560 เมื่อกลุ่มสามารถคอร์ปอเรชั่น ได้ยุติตราสินค้าไอ-โมบาย ชื่อสนามจึงได้เปลี่ยนตามผู้สนับสนุนหลักของสโมสรอีกบริษัทหนึ่ง คือ เครื่องดื่มตราช้าง โดยบริษัท ไทยเบฟเวอเรจ จำกัด (มหาชน) ซึ่งสนามแข่งรถที่อยู่ในบริเวณใกล้เคียง ก็ใช้ชื่อตามตราสินค้านี้เช่นกัน
ดเวนัตซัตเมสยัชเยฟ (ภาพยนตร์ พ.ศ. 2523)

ดเวนัตซัตเมสยัชเยฟ  เป็นภาพยนตร์อะนิเมเรื่องยาวร่วมระหว่างญี่ปุ่น และสหภาพโซเวียต กำกับโดย Yugo Serikawa, Kimio Yabuki และ Tetsuo Imazawa ภาพยนตร์ผลิตโดยโทเอแอนิเมชันของญี่ปุ่น โดยร่วมผลิตกับโซยุซมุลต์ฟิล์มจากสหภาพโซเวียต โดยได้เค้าโครงจากนิทานเรื่องเดียวกันที่เขียนโดย ซามุลต์ มาร์ชาค บทเพลงประพันธ์โดย Vladimir Ivanovich Krivtsov และบรรเลงโดย the National Leningrad Philharmonic ภายใต้การกำกับของ A. S. Dmitriev นอกจากนี้นักวาดการ์ตูนมังงะชื่อดัง เทะซึกะ โอะซะมุ ยังได้ทำงานเป็นผู้อำนวยการสร้างร่วมและออกแบบตัวละครในภาพยนตร์อีกด้วย
เซกุนดาดิบิซิออน ฤดูกาล 2016–17

การแข่งขันฟุตบอลเซกุนดาดิบิซิออน ฤดูกาล 2016–17, หรือที่รู้จักกันในนาม ลาลิกา 1|2|3 สำหรับเหตุผลด้านผู้สนับสนุน, เป็นฤดูกาลที่ 86 ของเซกุนดาดิบิซิออน นับตั้งแต่ก่อตั้งการแข่งขันขึ้นมาในปี พ.ศ. 2473. โปรแกรมการแข่งขันได้ประกาศออกมาเมื่อวันที่ 15 กรกฎาคม ค.ศ. 2016.
การเปลี่ยนชื่อ.
ก่อนหน้านี้ใช้ชื่อว่า ลีกา อาเดลันเต, การแข่งขันครั้งนี้ได้ถูกเปลี่ยนชื่อมาเป็น ลาลิกา 1|2|3 ก่อนฤดูกาล 2016–17, อันเป็นผลมาจากข้อตกลงการให้การสนับสนุนสามปีระหว่าง สันนิบาตฟุตบอลอาชีพแห่งชาติ (สเปน) และกลุ่มธนาคาร บันโก ซานตานเดร์.
รอบเพลย์ออฟ.
ทีมที่อยู่ในพื้นที่ระหว่าง อับดับที่ 3 และ อันดับที่ 6 (ไม่รวมทีมสำรอง) จะมีส่วนร่วมในการเลื่อนชั้นรอบเพลย์ออฟ. นัดแรกของรอบรองชนะเลิศจะลงเล่นในวันที่ 14 และ 15 มิถุนายน และนัดที่สองในวันที่ 17 และ 18 มิถุนายน ที่บ้านของทีมอันดับที่ดีที่สุด. นัดชิงชนะเลิศจะยังเป็นระบบสองนัด, กับนัดแรกเมื่อวันที่ 21 มิถุนายนและนัดที่สองเมื่อวันที่ 24 มิถุนายน, กับทีมอันดับที่ดีที่สุดจะได้ลงเล่นนัดที่สองที่บ้านของตัวเอง.
แฮร์มัน ฟ็อน อ็อพเพิลน์-โบรนีค็อฟสกี

แฮร์มัน ฟ็อน อ็อพเพิลน์-โบรนีค็อฟสกี (2 มกราคม ค.ศ. 1899 – 19 กันยายน ค.ศ. 1966) เป็นผู้ได้รับเหรียญทองในโอลิมปิกฤดูร้อน 1936 ประเภทกีฬาขี่ม้า และเป็นนายพลแห่งกองทัพเยอรมันในสงครามโลกครั้งที่สอง เขาเป็นผู้บังคับบัญชากองกำลังยานเกราะที่ 20 (แวร์มัคท์) และยังได้รับกางเขนเหล็กกางเขนอัศวินอีกด้วย
เจสสิกา เอสพินเนอร์

เจสสิกา สมปอง เอสพินเนอร์ หรือ เจส เป็นนักแสดง นางแบบ และนางงามชาวไทย โดยเธอเป็นผู้ได้รับตำแหน่งมิสแกรนด์กรุงเทพมหานคร ปี 2017
ประวัติ.
เจสสิกา สมปอง เอสพินเนอร์ เกิดที่กรุงเทพมหานคร เป็นลูกครึ่งไทย-อังกฤษ เจ้าของตำแหน่งมิสแกรนด์กรุงเทพมหานคร ปี 2017 และได้รับตำแหน่งมิสแกรนด์ไรส์ซิงสตาร์ในปี 2017 จากการประกวดมิสแกรนด์ไทยแลนด์ 2017 จึงได้เซ็นสัญญาเป็นนักแสดงในสังกัดช่อง 7
การประกวด.
มิสแกรนด์ไทยแลนด์ 2017.
เจสเข้าร่วมการประกวดมิสแกรนด์กรุงเทพมหานคร ปี 2017 และได้รับตำแหน่งชนะเลิศในปีนั้น เจสเป็นตัวแทนกรุงเทพมหานครในการประกวดมิสแกรนด์ไทยแลนด์ ปี 2017 และเมื่อในรอบตัดสินวันที่ 8 กรกฎาคม พ.ศ. 2560 เธอก็สามารถผ่านเข้ารอบ 12 คนสุดท้ายในการประกวด และได้รับตำแหน่งนางงามยิ้มสวยและมิสแกรนด์ไรส์ซิงสตาร์ในปีนั้น พร้อมกับเซ็นสัญญาเป็นนักแสดงในสังกัดช่อง 7 เอชดี
เชอเนาอัมเคอนิชส์เซ

เชอเนาอัมเคอนิชส์เซ (ความหมาย: "เชอเนาบนทะเลสาบของกษัตริย์") หรือเรียกอย่างสั้นว่า เชอเนา เป็นเทศบาลในอำเภอแบร์ชเทิสกาเดินลันท์ รัฐบาวาเรีย ประเทศเยอรมนี ตั้งอยู่บริเวณชายฝั่งทางเหนือของเคอนิชส์เซ บริเวณอุทยานแห่งชาติแบร์ชเทิสกาเดิน เทศบาลแห่งนี้พึ่งพารายได้จากการท่องเที่ยวเป็นหลัก
เคอนิชส์เซ

เคอนิชส์เซ ("ทะเลสาบกษัตริย์") เป็นทะเลสาบในอุทยานแห่งชาติแบร์ชเทิสกาเดินในรัฐบาวาเรีย ประเทศเยอรมนี ที่ด้านเหนือของทะเลสาบเป็นที่ตั้งของเมืองเชอเนา อัม เคอนิชส์เซ ทะเลสาบแห่งตั้งอยู่ในหุบเขาซึ่งรายล้อมด้วยภูเขาสูงไม่ต่ำกว่า 1,200 เมตร ทะเลสาบนี้เกิดขึ้นจากการละลายของธารน้ำแข็งในยุคน้ำแข็งครั้งล่าสุดเมื่อราวหมื่นกว่าปีที่แล้ว ทะเลสาบมีความกว้างชายฝั่ง 1.7 กิโลเมตรและความยาวชายฝั่ง 7.7 กิโลเมตร 
คำว่า "เคอนิช" ในภาษาเยอรมันมีความหมายว่ากษัตริย์ ทำให้ทะเลสาบแห่งนี้มักถูกแปลว่า "ทะเลสาบกษัตริย์" แต่แท้จริงแล้วชื่อเคอนิชของทะเลสาบแห่งนี้เพี้ยนมาจากขุนนางท้องถิ่นในศตวรรษที่ 12 นามว่า "คูโน" (Kuno) ทำให้ในอดีต ทะเลสาบแห่งนี้ถูกเรียกว่า "ทะเลสาบคูนิช"
สีน้ำตาลเกาลัด

สีน้ำตาลเกาลัด หรือ มะรูน  เป็นสีแดงออกน้ำตาลเข้ม ชื่อเรียก maroon ในภาษาอังกฤษมีที่มาจากคำภาษาฝรั่งเศส "marron" ซึ่งแปลว่า เกาลัด
พจนานุกรมภาษาอังกฤษออกซฟอร์ดอธิบายว่าเป็น "สีคริมสันหรือคลาเร็ตออกน้ำตาล" (crimson และ claret ตามลำดับ)
ในระบบสี RGB ที่ใช้สร้างสีบนจอภาพคอมพิวเตอร์และโทรทัศน์ สร้างสีน้ำตาลเกาลัดโดยลดความสว่างของสีแดงสดลงประมาณครึ่งหนึ่ง
สีน้ำตาลเกาลัดเป็นสีตรงข้ามของสีทีล
สีทีล

ทีล  เป็นสีน้ำเงิน-เขียวปานกลาง คล้ายกับสีเขียวแกมน้ำเงิน (cyan) ได้ชื่อมาจากนกทีลสามัญ ("Anas crecca") ซึ่งมีลายสีเดียวกันบนหัว
สามารถสร้างสีนี้โดยผสมสีน้ำเงินกับเขียวในฐานสีขาว หรือผสมสีดำหรือเทาให้เข้มขึ้น สีตรงข้ามของสีทีลคือสีน้ำตาลเกาลัด (maroon) นอกจากนี้ ยังเป็นกลุ่มเบื้องต้นของสีที่ใช้ในเว็บเอชทีเอ็มแอล/ซีเอสเอสซึ่งรวบรวมในปี 2530
ทีลเป็นสีกระแสระหว่างคริสต์ทศวรรษ 1990 ซึ่งทีมกีฬาหลายทีมรับสีนี้มาใช้เป็นเครื่องแบบ
เขียนในใจ ร้องในเพลง

"เขียนในใจ ร้องในเพลง" เป็นซิงเกิลของนักร้องชาวไทย ดา เอ็นโดรฟิน จากค่ายแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย วรัชยา พรหมสถิต ทำนองและเรียบเรียงโดย ธนา ลวสุต ออกจำหน่ายในวันที่ 27 เมษายน พ.ศ. 2560 โดยเป็นเพลงแนวป็อปร็อก และนำเอาเรื่องราวจากชีวิตจริงของ เกิบ ณัฐพงศ์ – เดอะวอยซ์ ไทยแลนด์ ซีซัน 5 มาถ่ายทอดผ่านเพลง
มิวสิกวีดีโอนี้เผยแพร่ครั้งแรกในวันที่ 27 เมษายน พ.ศ. 2560 โดยถ่ายทำที่ แม่กำปอง จังหวัดเชียงใหม่
แวร์เนอร์ ฟ็อน ฟริทช์

พลเอกอาวุโส โทมัส ลูทวิช แวร์เนอร์ "ไฟรแฮร์" ฟ็อน ฟริทช์  เป็นนายทหารบกเยอรมัน ดำรงตำแหน่งผู้นำกองทัพบกตั้งแต่ปี ค.ศ. 1933 ถึง 1938 ต่อมาเขาถูกใส่ร้ายว่าเป็นพวกรักร่วมเพศและบีบบังคับให้ลาออก เพื่อเปิดทางให้ฮิตเลอร์เข้ามาควบคุมกองทัพบก
ฟริทช์เป็นนายทหารที่มีความเกลียดชังระบอบประชาธิปไตย เขาเคยเขียนจดหมายยุยงพลเอกอาวุโสฮันส์ ฟ็อน เซคท์ ก่อรัฐประหารล้มล้างรัฐบาลพลเรือนและจัดตั้งรัฐบาลเผด็จการทหาร ในจดหมายฉบับนั้นเขายังได้แสดงความเกลียดชังที่มีต่อฟรีดริช เอเบิร์ท, พวกสันตินิยม, ระบอบประชาธิปไตย, ชาวยิว รวมถึงประเทศฝรั่งเศส เขาเชื่อว่าคณะบุคคลเหล่านี้จะทำลายเยอรมนี และมีความเชื่อว่าฝ่ายเดียวที่สามารถไว้วางใจได้คือทหารด้วยกันเอง
ทัศนคติของเขาสอดคล้องกับแนวคิดต่อต้านยิวของพรรคนาซี ฟริทซ์มีความยินดีมากต่อการเถลิงอำนาจของพรรคนาซีในปี 1933 ฟริทซ์ได้รับแต่งตั้งเป็นอธิบดีกรมทหารบก  ในปี 1934 ด้วยรัฐมนตรีแวร์เนอร์ ฟ็อน บล็อมแบร์ค มองว่าฟริทซ์มีความเป็นมืออาชีพ และฮิตเลอร์เองเห็นว่าฟริทซ์เป็นคนที่มีความคิดสอดคล้องกันกับระบอบการปกครอง เมื่อจอมพลบล็อมแบร์คสั่งปลดทหารที่มีเชื้อยิวทุกคนในกองทัพออกในกุมภาพันธ์ 1934 พลเอกอาวุโสฟริทซ์ไม่แสดงการคัดค้านและปฏิบัติตามอย่างง่ายดาย
ชวังเกา

ชวังเกา  เป็นเมืองชนบทในรัฐบาวาเรีย ประเทศเยอรมนี เมืองชวังเกาตั้งอยู่ติดกับชายแดนประเทศออสเตรีย ด้านตะวันตกเฉียงเหนือของเมืองอยู่ติดกับทะเลสาบฟอร์เกิน เมืองนี้เป็นที่ตั้งของปราสาทที่มีชื่อเสียงที่สุดของเยอรมันอย่างปราสาทนอยชวานชไตน์และปราสาทโฮเอินชวังเกา เมืองแห่งนี้ีไม่มีทางรถไฟผ่าน จึงสามารถเข้าถึงได้โดยรถยนต์เท่านั้น ซึ่งโดยปกติแล้วจะมีรถบัสให้บริการจากเมืองฟึสเซินที่อยู่ห่างออกไป 4 กิโลเมตร
หู อีเทียน

หู อีเทียน (เกิด 26 ธันวาคม พ.ศ. 2536, หางโจว, เจ้อเจียง) เป็นนักแสดงชาวจีน เริ่มแสดงในละครโทรทัศน์เรื่อง "เซี่ยจื้อเว่ย์จื้อ" (夏至未至; Rush to the Dead Summer) เมื่อ พ.ศ. 2560 ภายหลังในปีเดียวกันได้แสดงในละครออนไลน์เรื่อง "จื้อหวั่วเหมินตานฉุนเตอะเสี่ยวเหม่ย์ห่าว" (致我们单纯的小美好; A Love So Beautiful) ทำให้มีชื่อเสียงและได้รับรางวัลมากมาย
รางวัล.
รางวัล POTENTIAL TV Drama Actor Award 2017 จากเวที Tencent Video Star Awards
แหล่งข้อมูลอื่น.
[Weibo ส่วนตัว]
ปราสาทดราเคินบวร์ค

ปราสาทดราเคินบวร์ค  เป็นปราสาทส่วนตัว สร้างขึ้นด้วยสถาปัตยกรรมแบบพระราชฐานระหว่างปี ค.ศ. 1882–1884 โดยบารอนชเตฟัน ฟอน ซาร์เทอร์ (Stephan von Sarter) นายธนาคารชาวเยอรมัน สร้างจนแล้วเสร็จในระยะเวลาเพียงสองปี ปราสาทนี้ตั้งอยู่บนเขาดราเคินเฟลด์ในเมืองเคอนิจส์วินเทอร์ ปัจจุบัน กรรมสิทธิ์ในปราสาทหลังนี้เป็นของรัฐนอร์ทไรน์-เว็สท์ฟาเลิน
เอ็สเอ็ส มาร์ซเชียร์ อิน ไฟน์เดสลันด์

เอ็สเอ็ส มาร์ซเชียร์ อิน ไฟน์เดสลันด์ (SS marschiert in feindesland-"เอ็สเอ็สยาตราทัพสู่ดินแดนศัตรู") หรือเป็นที่รู้จักกันในชื่อว่า บทเพลงปีศาจ (Teufelslied) เป็นเพลงมาร์ชที่ถูกใช้โดยหน่วยวัฟเฟิน-เอ็สเอ็ส กองกำลังติดอาวุธของพรรคนาซีในนาซีเยอรมนี ประวัตินั้นไม่ได้บ่งบอกว่าใครเป็นผู้แต่ง แต่เดิมนั้นได้นำทำนองของเพลงเพลงมาร์ชที่มีชื่อว่า Lied der Legion Condor ของหน่วยทหารนกแร้งแห่งกองทัพอากาศลุฟท์วัฟเฟอ ในส่วนของเนื้อเพลงจะแฝงความรักชาติ และแนวคิด"สู้จนตัวตาย"ซึ่งเป็นแนวคิดที่นิยมกันในสมัยนั้น ตัวเนื้อเพลงจริงๆมีการเปลื่ยนแปลงไปตามช่วงเวลาของสงคราม เช่น แม่น้ำโวลก้าในรัสเซียตอนที่เยอรมันบุกโซเวียต หลังจากนั้นได้เปลื่ยนเป็นแม่น้ำโอเดอร์ที่กั้นชายแดนเยอรมัน-โปแลนด์ ซึ่งเป็นจุดที่มีการปะทะกันอย่างรุนแรงในปี1945 ตัวเนื้อได้ระบุชัดเจนว่าเอสเอสจะทำลายลัทธิคอมมิวนิสต์ ต่อมาหน่วยวัฟเฟิน-เอ็สเอ็สได้มีการเกณฑ์ทหารอาสาสมัครจากชาวต่างชาติหลายประเทศที่ถูกยึดครอง ได้แก่ ฝรั่งเศส นอร์เวย์ และประเทศกลุ่มบอลติก (เอสโตเนีย ลัตเวีย ลิทัวเนีย) รวมไปถึงกองกำลังบางส่วนที่นับว่าเป็นส่วนหนึ่งของวัฟเฟิน-เอ็สเอ็ส ทำให้ให้วัฟเฟิน-เอ็สเอ็สกลายเป็นกองกำลังที่มีหลากหลายเชื้อชาติ ทำให้ตัวเพลงมาร์ชเอ็สเอ็ส มาร์ซเชียร์ อิน ไฟน์เดสลันด์ ได้มีหลากหลายภาษา และแต่ละภาษาจะมีลักษณะทำนองและเนื้อร้องแตกต่างกันไป (แต่ทำนองยังคงเหมือนต้นฉบับอยู่) เช่น หน่วยทหารลัตเวียได้มีชื่อเพลงว่า Zem Mūsu Kājām หน่วยทหารเอสโตเนียมีชื่อเพลงว่า Narva Pataljon Laul หน่วยทหารนอร์เวย์มีชื่อเพลงว่า På vikingtokt หน่วยทหารฝรั่งเศสมีชื่อเพลงว่า Le chant du Diable 
หลังสงครามโลกครั้งที่สองสิ้นสุดลงและนาซีเยอรมนีล่มสลายรวมทั้งหน่วยวัฟเฟิน-เอ็สเอ็สก็ได้ถูกยุบ บทเพลงนี้ได้ถูกต้องห้ามในเยอรมนีเว้นแต่นำมาใช้เพื่อการศึกษาและวิชาการเท่านั้น แต่อย่างไรก็ตามบทเพลงนี้ได้ถูกนำมาดัดแปลงด้านเนื้อเพลงและนำไปใช้ในบางประเทศ เช่น บราซิลมีชื่อว่า Dragões do Ar เป็นเพลงประจำกองทัพอากาศ กองทหารต่างด้าวฝรั่งเศสได้มีเพลงประจำคือ La Légion marche vers le front และอิตาลีได้มีชื่อว่า "canto del guerriero parà" หรือ "Basco Rosso"
สะพานมอญ (กรุงเทพมหานคร)

สะพานมอญ เป็นสะพานข้ามคลองคูเมืองเดิม เชื่อมถนนเจริญกรุงในพื้นที่แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร
สะพานมอญเดิมเป็นสะพานช้าง (คือสะพานที่สร้างขึ้นอย่างมั่นคงแข็งแรงพอที่ช้างจะเดินข้ามได้) ซึ่งมีลักษณะเป็นสะพานไม้ข้ามคลองคูเมืองเดิมหลังวัดราชบพิธสถิตมหาสีมาราม บริเวณนี้เคยเป็นที่อยู่อาศัยของชาวมอญที่อพยพหนีภัยสงครามจากกรุงศรีอยุธยามาพร้อม ๆ กับชาวไทย ครั้งนั้นสมเด็จพระเจ้าตากสินมหาราชโปรดเกล้าฯ ให้ชาวมอญกลุ่มนี้ตั้งบ้านเรือนอยู่บริเวณคลองคูเมืองเดิมใกล้ป้อมวิชัยประสิทธิ์ 
ต่อมาพระยาศรีสหเทพ (ทองเพ็ง) เป็นผู้นำรวบรวมแรงงานชาวมอญ ซึ่งก็เป็นบรรดาญาติ ๆ และข้าทาสบริวารทั้งหลายที่อาศัยอยู่บริเวณนั้นสร้างสะพานข้ามคลองขึ้น จึงได้เรียกกันต่อมาว่า สะพานมอญ ในชั้นแรกสร้างด้วยไม้ธรรมดา ต่อมาเกิดเหตุเพลิงไหม้จึงได้มีการก่อสร้างใหม่ก่อด้วยอิฐถือปูนดังในยุคปัจจุบัน
ภายหลังทางการได้นำชื่อสะพานมาตั้งเป็นชื่อทางแยกบริเวณที่ถนนเจริญกรุงตัดกับถนนอัษฎางค์ ระหว่างถนนสนามไชยกับถนนบ้านหม้อ ติดกับคลองคูเมืองเดิม และอยู่ใกล้กับสวนสราญรมย์
สโมสรวอลเลย์บอลเอเชีย จีเอส สมุทรสาคร

สโมสรวอลเลย์บอลเอเชีย จีเอส สมุทรสาคร เป็นสโมสรวอลเลย์บอลอาชีพในประเทศไทย ก่อตั้งขึ้นในปี พ.ศ. 2559 ปัจจุบันแข่งขันอยู่ในวอลเลย์บอลไทยแลนด์ลีก
รายชื่อผู้เล่นชุดปัจจุบัน.
"ข้อมูล ณ เดือนกุมภาพันธ์ พ.ศ. 2563
อดีตผู้เล่น.
<templatestyles src="Col-begin/styles.css"/>
วังชเวรีน

วังชเวรีน  มีชื่อเล่นว่า "ปราสาทน็อยชวานชไตน์ทางเหนือ" เป็นวังในเมืองชเวรีน เมืองหลวงของรัฐเมคเลินบวร์ค-ฟอร์พ็อมเมิร์น ประเทศเยอรมนี วังแห่งนี้ตั้งอยู่บนเกาะในทะเลสาบชเวรีนวังนี้สร้างขึ้นระหว่างปีค.ศ. 1845 ถึง 1857 ด้วยการออกแบบของสถาปนิกชื่อดังอย่าง กอทท์ฟรีด เซมเพอร์, ฟรีดริช ชตือเลอร์ เป็นต้น และถูกใช้เป็นที่พำนักของแกรนด์ดยุกและดยุกแห่งเมคเลินบวร์ค-ชเวรีน วังหลังนี้ถือเป็นหนึ่งในปราสาทที่โรแมนติกที่สุดในยุโรป ปัจจุบันวังหลังนี้ถูกใช้เป็นพิพิธภัณฑ์และที่ประชุมสภาแห่งรัฐเมคเลินบวร์ค-ฟอร์พ็อมเมิร์น
ค็อคเคิม

ค็อคเคิม  เป็นเมืองขนาดเล็กในรัฐไรน์ลันท์-ฟัลทซ์ ประเทศเยอรมนี ตั้งอยู่ทางตะวันออกของนครแฟรงก์เฟิร์ตไปราว 170 กิโลเมตร ตัวเมืองมีแม่น้ำมอแซลไหลผ่าน ค็อคเคิมเป็นที่ตั้งของปราสาทมีชื่อเสียงสองหลัง คือปราสาทเอ็ลทซ์และปราสาทค็อคเคิม
ตัวตั๋ว

ตัวตั๋ว (จีนตัวเต็ม: 多鐸 จีนตัวย่อ: 多铎 แมนจู: <templatestyles src="Template:MongolUnicode/fonts.css" />ᡩᠣᡩᠣ , 2 เมษายน 1614 – 29 เมษายน 1649) เป็นเจ้าชายแมนจูและขุนพลของราชวงศ์ชิงตอนต้น
พระประวัติ.
องค์ชายตัวตั๋วประสูติในราชสกุลอ้ายซินเจว๋หลัวเป็นพระราชโอรสองค์ที่ 15 ของพระเจ้าหนูเอ่อร์ฮาชื่อข่านแห่งราชวงศ์จินยุคหลัง ส่วนพระมารดาของพระองค์คือพระชายาเอกของพระเจ้าหนูเอ่อร์ฮาชื่อ อาปาไฮ่ องค์ชายตัวตั๋วมีพระเชษฐาร่วมพระมารดา 2 พระองค์คือเจ้าชายอาจี้เก๋อและเจ้าชายตัวเอ๋อร์กุ่น
ไต้ซ่าน

ไต้ซ่าน (แมนจู: <templatestyles src="Template:MongolUnicode/fonts.css" />ᡩᠠᡳᡧᠠᠨ , , 19 สิงหาคม 1583 – 25 พฤศจิกายน 1648) เป็นเจ้าชายแมนจูผู้มีอิทธิพล และ รัฐบุรุษ ของ ราชวงศ์ชิง
พระประวัติ.
องค์ชายไต้ซ่านประสูติใน ราชสกุลอ้ายซินเจว๋หลัว ของแมนจู เป็นพระราชโอรสองค์ที่ 2 ของ พระเจ้าหนูเอ่อร์ฮาชื่อ ปฐมจักรพรรดิแห่งราชวงศ์ชิง พระมารดาของพระองค์คือพระชายาองค์แรกพระเจ้าหนูเอ่อร์ฮาชื่อจากสกุลถงเจีย พระองค์เป็นพระเชษฐาต่างพระมารดาซึ่งต่อมาได้เป็นรัชทายาทของจักรพรรดินู่เอ๋อร์ฮาชื่อคือ หฺวัง ไถจี๋
ตำบลสามพร้าว

ตำบสามพร้าว เป็นหน่วยปกครองส่วนภูมิภาคของอำเภอเมืองอุดรธานี ซึ่งเป็นสถานที่ตั้งก่อสร้างมหาวิทยาลัยและสนามกีฬากลางจังหวัด ได้แก่ มหาวิทยาลัยราชภัฏอุดรธานี, มหาวิทยาลัยราชภัฏสวนสุนันทา เป็นต้น
ประวัติ.
ท้องที่ตำบลสามพร้าว เริ่มแรกเดิมทีเป็นพื้นที่ปกครองของตำบลหนองบุ (เปลี่ยนชื่อใหม่เป็น ตำบลลหนองนาคำ) ต่อมาเมื่อวันที่ 18 กันยายน พ.ศ. 2513 ทางราชการเห็นว่าท้องที่ตำบลหนองบุ มีพื้นที่กว้างขวาง ยากต่อการติดต่อราชการจึงแยกออกไปตั้งตำบลใหม่ชื่อว่า "ตำบลสามพร้าว" ซึ่งมีเขตปกครองรวม 8 หมู่บ้าน ต่อมามีราษฏรย้ายเข้ามาอยู่อาศัยมากขึ้น จนปัจุบันมีเขตปกครองรวมทั้งหมด 15 หมู่บ้าน อยู่ในเขตองค์การบริหารส่วนตำบลสามพร้าว 15 หมู่บ้าน และบางส่วนของหมู่ที่ 3 หมู่ที่ 5 บางส่วนอยู่ในเขตเทศบาลตำบลหนองบัว 
การปกครอง.
การปกครองส่วนภูมิภาค.
ตำบลสามพร้าว อำเภอเมืองอุดรธานี จังหวัดอุดรธานี แบ่งการปกครองออกเป็น 15 หมู่บ้านได้แก่
<table><tr href="หมวดหมู่:ตำบลในอำเภอเมืองอุดรธานี"><td>1.</td><td>บ้านสามพร้าว
</td><td></td><td></td><td>6.</td><td>บ้านนาหยาด
</td><td></td><td></td><td>11.</td><td>บ้านหนองลีหู
</td><td></td><td></td></tr><tr><td>2.</td><td>บ้านสามพร้าว
</td><td></td><td></td><td>7.</td><td>บ้านหนองบั่ว
</td><td></td><td></td><td>12.</td><td>บ้านสามพร้าว
</td><td></td><td></td></tr><tr><td>3.</td><td>บ้านหนองบุ
</td><td></td><td></td><td>8.</td><td>บ้านหนองคอนแสน
</td><td></td><td></td><td>13.</td><td>บ้านดงเหล่าต้อง
</td><td></td><td></td></tr><tr><td>4.</td><td>บ้านดอนหาด
</td><td></td><td></td><td>9.</td><td>บ้านแมด
</td><td></td><td></td><td>14.</td><td>บ้านหนองบุ
</td><td></td><td></td></tr><tr><td>5.</td><td>บ้านหนองนาหล่ำ
</td><td></td><td></td><td>10.</td><td>บ้านสามพร้าว
</td><td></td><td></td><td>15</td><td>บ้านสามพร้าว
</td><td></td><td></td></tr><tr><td></td><td></td><td></td><td></td><td></td><td></td><td></td><td></td><td></td><td></td><td></td><td></td></tr></table>
การปครองส่วนท้องถิ่น.
ท้องที่ตำบลสามพร้าว ประกอบด้วยองค์กรปกครองส่วนท้องถิ่น 2 แห่ง ได้แก่
ทานตะวันจันทร์วาด

ทานตะวันจันทร์วาด เป็นละครโทรทัศน์ไทยแนวโมเดิร์นดราม่า-โรแมนติก-คอมเมดี โดยเป็นภาคต่อจาก ดอกแก้วกาหลง ผลิตโดย เดอะ วัน เอ็นเตอร์ไพรส์ และ รีไมน์ เค (Remind K) กำกับการแสดงโดย รอน บรรจงสร้าง (On Read) สร้างจากเค้าโครงเรื่องโดย นิพนธ์ ผิวเณร, ศกุนกานต์ เวชชาชีวะ, อัญชลี ไมตรี บทโทรทัศน์โดย ศกุนกานต์ เวชชาชีวะ, ภัณฑ์ณัฐ วงศ์วัชรกมล ควบคุมบทโทรทัศน์โดย นิพนธ์ ผิวเณร นำแสดงโดย กรณ์ ศิริสรณ์, นพจิรา ฤกษ์ขจรนามกุล, พงศ์กฤษฏิ์ ศิริเบ็ญจา, อาทิติยา คอฟแมน, รัชพงศ์ ทิวะธนะเศรษฐ์ และ ภคกัญญา เจริญยศ ออกอากาศทางช่องวัน 31 ทุกวันเสาร์-อาทิตย์ เวลา 12:15 - 13:15 น. เริ่มตอนแรกวันที่ 13 มกราคม พ.ศ. 2561–4 มีนาคม พ.ศ. 2561 และตั้งแต่วันที่ 10 กุมภาพันธ์ พ.ศ. 2561 เป็นต้นไป พบกันในช่วงเวลาใหม่ของละครเรื่องนี้ คือ เวลา 11:30 - 12:30 น. ต่อจากรายการ 4 ต่อ 4 ปีจอ
รายชื่อนักแสดง.
รายชื่อนักแสดงนำ มีดังนี้
ผู้บริหารหนุ่มนักเรียนนอก ได้รับการสั่งเสียจากพ่อก่อนสิ้นใจให้ไปตามทวงสิทธิ์ที่ดินของตระกูลคืนมาจากครอบครัวจันทร์วาด
ลูกสาวของแพรทอง จบด้านบัญชี เป็นคนมีระเบียบ รอบคอบ และจิตใจโอบอ้อมอารีย์
เจ้าของร้านรูปในตลาดบัวสาย เป็นเพื่อนสนิทที่คอยช่วยเหลือของจันทร์วาด
ทนายที่ช่วยทานตะวันสืบหาที่ดินของตระกูล และเป็นเพื่อนสนิทของทานตะวัน
ผู้บริหารหนุ่มเจ้าของโครงการคู่ฟ้า มีนิสัยทะเยอทะยานชอบเอาชนะ และเป็นผู้ที่จะเข้ามาแย่งซื้อตลาดบัวสายโดยเขามีเป้าหมายที่จะกว้านซื้อตลาดแห่งนี้มาทำเป็นสถานบันเทิงและหวังที่จะมีกรรมสิทธิ์ร่วมกันกับนายรณฤทธิ์ผู้เป็นพ่อของเขาให้ได้
ไฮโซสาวซุปเปอร์โมเดลคนดัง แฟนของทานตะวัน มีนิสัยรักสวยรักงาม ขี้เหวี่ยง เอาแต่ใจตัวเองเป็นที่สุด เมื่อจันทร์วาดได้เข้ามาในชีวิตของทานตะวันเธอจึงพยายามกำจัดจันทร์วาดทุกวิถีทางด้วยความหึงหวง
เจ้าของที่ดินตลาด “บัวสาย” แม่ของจันทร์วาด เป็นคนจิตใจดี มีเมตตา
พี่เลี้ยงคนสนิทของคุณแพรทอง เป็นคนเก่าคนแก่ในบ้าน ซื่อสัตย์ คอยดูแลทุกคนในบ้าน
คนรับใช้บ้านคุณแพรทอง ร่าเริงแจ่มใสตลอดเวลา
นักแสดงรับเชิญ.
พ่อของทานตะวัน
พ่อของแพรทอง
แม่ของแพรทอง
พ่อของอิทธิฤทธิ์
เพื่อนของเมริสา (เม)
เลขาทานตะวัน (แทน)
คนที่ดูแลฮวงซุ้ยของคุณตาจอม
ลูกชายคนโตของแพรทอง พี่ชายของจันทร์วาด หลังจากผ่านอุปสรรคหลายอย่างมาก่อนหน้านั้นก็แต่งงานและย้ายไปใช้ชีวิตอยู่ที่ต่างประเทศกับ ดอกแก้ว ผู้เป็นภรรยา
ช่างภาพหนุ่มผู้เป็นอดีตคนรักของจันทร์วาดและยังเป็นเพื่อนสนิทที่รู้จักกันมาตั้งแต่เด็กของดอกแก้ว ผู้มีศักดิ์เป็นพี่สะใภ้ ทำทุกอย่างเพื่อคนที่รัก สุดท้ายก็เสียชีวิตจากการถูกยิงเพราะมาช่วยดอกแก้วและจันทร์วาด จึงกลายเป็นบาดแผลอยู่ในใจหญิงสาวมาอยู่ตลอดเวลา
อุ้ยเสี่ยวป้อ เจาะเวลาทะลุโลก

อุ้ยเสี่ยวป้อ เจาะเวลาทะลุโลก  ภาพยนตร์ฮ่องกงกำลังภายในแนวตลกจากการกำกับของ Blackie Ko โดยภาพยนตร์เรื่องนี้ดัดแปลงจากนวนิยายชื่อดังเรื่องสุดท้ายของสุดยอดนักเขียนนวนิยายกำลังภายในระดับตำนาน กิมย้ง ซึ่ง เหลียง เฉาเหว่ย ได้กลับมารับบท อุ้ยเสี่ยวป้อ อีกครั้งหลังจากเคยรับบทนี้ในภาพยนตร์โทรทัศน์ของ ทีวีบี เรื่อง จอมยุทธ์อุ้ยเสี่ยวป้อ เมื่อ พ.ศ. 2527
เรื่องย่อ.
เรื่องราวของ อุ้ยเสี่ยวป้อ (เหลียง เฉาเหว่ย) ขุนนางจอมทะเล้นซึ่งมีภรรยามากถึง 7 คนได้รับพระบัญชาจาก จักรพรรดิคังซี (ทัง เจี้ยนเย่) ให้เดินทางข้ามเวลามา 300 ปีเพื่อตามหาหญิงสาวที่จะมาเป็นฮองเฮาขององค์จักรพรรดิจนได้พบกับนายตำรวจหนุ่ม (จาง เว่ย์เจี้ยน) ซึ่งมีใบหน้าละม้ายคล้ายกับ เฉินจิ้นหนาน ประมุขพรรคฟ้าดินผู้เป็นอาจารย์ของเสี่ยวป้อทั้งสองจึงต้องร่วมมือกันค้นหาจนพบกับหญิงสาวที่เหมาะจะเป็นฮองเฮาขององค์คังซีแต่เธอดันเป็นภรรยาของมาเฟียใหญ่นามว่า สง เสี่ยวป้อจึงต้องพาเธอหนีทำให้เขาเกิดหลงรักเธอขึ้นมา
ขณะเดียวกันขุนนางใหญ่นาม อู๋ซานกุ้ย ได้ส่งนักฆ่า 2 คนข้ามเวลามาเพื่อขัดขวางภารกิจและจัดการกับเสี่ยวป้ออีกด้านองค์หญิงเจี้ยนหนิงภรรยาเอกของเสี่ยวป้อทราบข่าวว่าอู๋ซานกุ้ยส่งนักฆ่าข้ามเวลาไปฆ่าสามีตัวเององค์หญิงพร้อมกับซวงเอ๋อหนึ่งในอนุภรรยาของเสี่ยวป้อที่มีวิทยายุทธ์มากที่สุดได้ข้ามเวลามาช่วยเสี่ยวป้อสุดท้ายแล้วอุ้ยเสี่ยวป้อจะจัดการกับเรื่องราวทั้งหมดอย่างไร
เหตุระเบิดพลีชีพลานบินบาร์คแลม พ.ศ. 2558

เหตุระเบิดพลีชีพลานบินบาร์คแลม พ.ศ. 2558  เกิดขึ้นเมื่อวันที่ 21 ธันวาคม พ.ศ. 2558 ในบาร์คแลม เป็นการระเบิดพลีชีพของซาฮิดูลาห์ ส่งผลให้เจ้าหน้าที่เนโท 6 รายเสียชีวิต
การโจมตี.
ผู้ก่อการร้ายได้ขี่รถจักรยานยนต์ที่เต็มไปด้วยระเบิดพุ่งชนกับเจ้าหน้าที่หน่วยลาดตระเวนทางเท้าเนโท-อัฟกานิสถาน ซึ่งเจ้าหน้าที่กำลังจะไปลาดตระเวนหมู่บ้านที่อยู่ใกล้กับฐานทัพอากาศบาร์คแลม เหตุระเบิดพลีชีพครั้งนี้ส่งผลให้เจ้าหน้าที่เสียชีวิต 6 ราย เป็นชาวอเมริกาทั้งหมด และบาดเจ็นสองนายคือชาวอเมริกากับชาวอัฟกานิสถาน
ผู้เสียชีวิต.
ผู้เสียชีวิตมีทั้งหมด 6 ราย เป็นเจ้าหน้าที่เนโทสัญชาติอเมริกาทั้งหมดได้แก่: 
ซาบูโล บูจาฮีด โฆษกของกลุ่มตอลิบานได้ประกาศแสดงความรับผิดชอบกับการโจมตีในครั้งนี้ผ่านทางอีเมลและทวิตเตอร์
เซกุนดาดิบิซิออน ฤดูกาล 2017–18

การแข่งขันฟุตบอลเซกุนดาดิบิซิออน ฤดูกาล 2017–18, หรือที่รู้จักกันในนาม ลาลิกา 1|2|3 ด้วยเหตุผลด้านผู้สนับสนุน, เป็นฤดูกาลที่ 87 ของเซกุนดาดิบิซิออน นับตั้งแต่ก่อตั้งการแข่งขันขึ้นมาในปี พ.ศ. 2473.
การเปลี่ยนชื่อ.
ก่อนหน้านี้ใช้ชื่อว่า ลีกา อาเดลันเต, การแข่งขันครั้งนี้ได้ถูกเปลี่ยนชื่อมาเป็น ลาลิกา 1|2|3 ก่อนฤดูกาล 2016–17, อันเป็นผลมาจากข้อตกลงการให้การสนับสนุนสามปีระหว่าง สันนิบาตฟุตบอลอาชีพแห่งชาติ (สเปน) และกลุ่มธนาคาร บันโก ซานตานเดร์.
สถิติผู้ชม.
ยอดผู้ชมนับรวมถึงเกมเพลย์ออฟ.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 4 กุมภาพันธ์ ค.ศ. 2018แหล่งข้อมูล: LaLiga.es"หมายเหตุ:"'1: ทีมที่ลงเล่นฤดูกาลที่แล้วในลาลิกา.2: ทีมที่ลงเล่นฤดูกาลที่แล้วในเซกุนดา ดิบิซิออน เบ.3: เซบิยา อัตเลตีโก ลงเล่นฤดูกาลที่แล้วที่ สนามกีฬาราโมนซานเชซปิซควน.</small>
อาฟงซู เจ้าชายแห่งไบรา

อาฟงซูแห่งบรากังซา เจ้าชายแห่งไบรา 
พระประวัติ.
อาฟงซู เจ้าชายแห่งไบรา ประสูติ 25 มีนาคม พ.ศ. 2539 เป็นพระโอรสพระองค์ใหญ่ในเจ้าชายดูวาร์ตึ ปียู ดยุกแห่งบรากังซา และเจ้าหญิงอีซาแบล ดัชเชสแห่งบรากังซา ทรงเป็นผู้อ้างสิทธิ์ในการสืบราชบัลลังก์ลำดับที่ 1 รองจากพระบิดา พระองค์ไม่มีคำนำพระนามว่า อิงฟังตึ เนื่องจากทรงเป็นรัชทายาท และทรงดำรงพระอิสริยยศที่ เจ้าชายแห่งไบราและดยุกแห่งบาร์เกลุช ซึ่งมีพระอิสริยยศสูงกว่าอิงฟังตึ ปัจจุบันพระองค์ทรงกำลังศึกษา ณ The Oratory School ประเทศอังกฤษ ทรงมีพระพระอนุชาและพระขนิษฐา 2 พระองค์คิอ
อิงฟังตึดีนิช ดยุกแห่งโปร์ตู

อิงฟังตึดีนิช ดยุกแห่งโปร์ตู 
พระประวัติ.
อิงฟังตึดีนิช ดยุกแห่งโปร์ตู ประสูติเมื่อวันที่ 25 พฤศจิกายน พ.ศ. 2541 ณ ลิสบอน เป็นพระโอรสพระองค์รองใน เจ้าชายดูวาร์ตึ ปียู ดยุกแห่งบรากังซา และ เจ้าหญิงอิซาเบล ดัชเชสแห่งบรากันซา โดยเป็นผู้อ้างสิทธิราชบัลลังก์ลำดับที่ 2 ต่อจากพระเชษฐาคือ อาฟงซู เจ้าชายแห่งเบียรา โดยพระองค์ทรงมีพระมารดาทูลหัวคือ เจ้าหญิงมาเรียแห่งซาวอย-ออสตา พระองค์มีพระอิสริยยศคือ อิงฟังตึแห่งโปรตุเกสและดยุกแห่งโปร์ตู
อิงฟังตามารีอา ฟรังซิชกา ดัชเชสแห่งกูอิงบรา

อินฟันตามารีอา ฟรังซิชกา ดัชเชสแห่งกูอิงบรา  
พระประวัติ.
อิงฟังตามารีอา ฟรังซิชกาแห่งโปรตุเกส ดัชเชสแห่งกูอิงบรา ประสูติเมื่อวันที่ 3 มีนาคม พ.ศ. 2540 เป็นพระธิดาพระองค์ที่ 2 และพระองค์เดียวใน เจ้าชายดูวาร์ตึ ปียู ดยุกแห่งบรากังซา และเจ้าหญิงอีซาแบล ดัชเชสแห่งบรากังซา ถึงแม้พระองค์จะเป็นพระบุตรพระองค์ที่ 2 และทรงเป็นผู้อ้างสิทธิ์ราชบัลลังก์ลำดับที่ 3 ต่อจากพระเชษฐาและพระอนุชาเนื่องจากกฎหมายให้สิทธิบุรุษมาก่อนสตรี ทรงพระบิดาทูลหัวคือ อินฟันเตเฮนริเก ดยุกแห่งกูอิงบรา กับ เจ้าหญิงมารีแห่งลิกเตนสไตน์ (ประสูติ พ.ศ. 2502)
พระองค์ทรงได้รับการสถาปนาเป็น ดัชเชสแห่งกูอิงบรา ภายหลังการสิ้นพระชนม์ของ อินฟันเตเฮนริเก ดยุกแห่งกูอิงบรา พระปิตุลา (อา)ของพระองค์ เมื่อปี 2560